REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/108-15

9. mart 2015. godine

B e o g r a d

Z A P I S N I K

15. SEDNICE ODBORA ZA ZAŠTITU ŽIVOTNE SREDINE

NARODNE SKUPŠTINE REPUBLIKE SRBIJE,

ODRŽANE 5. MARTA 2015. GODINE

Sednica je počela u 11,00 časova.

Sednici je predsedavao Branislav Blažić, predsednik Odbora.

Sednici su prisustvovali: Vladimir Petković, Adriana Atanasov, Jezdimir Vučetić, Sonja Vlahović, Gordana Zorić, Violeta Lutovac, Gordana Topić, Momo Čolaković, Đorđe Kosanić i Šaip Kamberi, članovi Odbora.

Sednici nisu prisustvovali članovi Odbora: Boban Birmančević, Ivana Stojiljković, Ivana Dinić, Dejan Nikolić, Nada Lazić i Ivan Karić, niti njihovi zamenici.

Sednici su prisustvovali predstavnici Ministarstva poljoprivrede i zaštite životne sredine: Stana Božović, državni sekretar, Zoran Ibrović, načelnik Odeljenja za harmonizaciju propisa, Sonja Rogić, načelnik Odeljenja za hemikalije, Nada Lukačević, načelnik Odeljenja za integrisane dozvole, Ivana Radosavljević, samostalni savetnik u Odeljenju za harmonizaciju odnosa, Tanja Kovačević, inspektor iz oblasti životne sredine, Jelena Mijatović, inspektor iz oblasti zaštite životne sredine i Vedrana Ilić iz Pres službe Ministarstva.

Sednici je prisustvovala na Zelenoj stolici i Margareta Milosavljević, predstavnica UNECOOP-a.

Na predlog predsednika Odbora, usvojen je sledeći dnevni red:

D n e v n i r e d

1. Razmatranje amandmana na Predlog zakona o izmenama i dopunama Zakona o hemikalijama;
2. Razmatranje amandmana na Predlog zakona o izmenama i dopunama Zakona o biocidnim proizvodima;
3. Razmatranje amandmana na Predlog zakona o izmenama i dopunama Zakona o integrisanom sprečavanju i kontroli zagađivanja životne sredine;
4. Razno.

Pre prelaska na rad po utvrđenom dnevnom redu, jednoglasno je usvojen zapisnik sa 14. sednice Odbora, održane 20. februara 2015. godine.

Prva tačka dnevnog reda: **Razmatranje amandmana na Predlog zakona o izmenama i dopunama Zakona o hemikalijama**

Stana Božović, državni sekretar, obavestila je Odbor da je od ukupno 17 amandmana podnetih na Predlog zakona o izmenama i dopunama Zakona o hemikalijama, Vlada, u Mišljenju koje je dostavljeno, predložila Narodnoj skupštini da prihvati tri (amandman na član 8, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić; amandman na član 9, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić i amandman na član 18, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo), a da ostale amandmane odbije. Naglasila je da je amandman, koji je na član 5. ovog predloga zakona podneo narodni poslanik Ivan Karić, sa ispravkom, prihvatljiv Ministarstvu, ali je ispravka ovog amandmana stigla kasno, pa je u Mišljenju Vlade predloženo da taj amandman Narodna skupština odbije zbog tehničkih nedostataka, iako je sadržinski prihvatljiv.

U diskusiji koja je usledila, učestvovale su: Gordana Zorić i Sonja Roglić.

Postavljeno je pitanje u vezi sa amandmanom na član 8, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić, a koji je Vlada prihvatila, koje se odnosi na „supstance koje izazivaju zabrinustost“.

Sonja Rogić je pojasnila da su zakonom definisane supstance koje izazivaju zabrinutost i da one obuhvataju određenu grupu supstanci, koje podležu posebnim administrativnim procedurama za utvrđivanje adekvatnih mera predostrožnosti. U Evropskoj uniji ove administrativne procedure su veoma skupe i dugotrajne, a usvajanjem amandmana na član 5. biće omogućeno da domaći proizvođači, korisnici i uvoznici imaju obavezu informisanja o budućim supstancama, koje će biti na listi i moći da se koriste isključivo za namene koje su odborene u Evropskoj uniji. Intencija je da se u Srbiji spreči da jedna količina supstanci, koje su zabranjene u Evropskoj uniji, uđe na tržište Srbije.

Nakon diskusije, Odbor je razmotrio amandmane na Predlog zakona o izmenama i dopunama zakona o hemikalijama i na osnovu člana 156. stav 3. Poslovnika Narodne skupštine podneo

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o hemikalijama.

Odbor je odlučio, da predloži Narodnoj skupštini **da prihvati** sledeće amandmane:

- na član 5, sa ispravkom, koji je podneo narodni poslanik Ivan Karić;

- na član 8, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 9, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 18, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo.

Odbor je odlučio da predloži Narodnoj skupštini **da odbije** sledeće amandmane:

- na član 1, koji je podneo narodni poslanik Ivan Karić;

- na član 1, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 3, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 13, koji je podnela narodni poslanik Branka Karavidić;

- na član 13, koji je podneo narodni poslanik Ivan Karić;

- na član 14, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 14, koji su zajedno podneli narodni poslanici Ivan Karić, Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić;

- na član 15, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 21, koji su zajedno podneli narodni poslanici Zoran Živković i Vladimir Pavićević;

- na član 21, koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Ivan Karić, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić;

- na član 22, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 22, koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Ivan Karić, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić;

- na član 22, koji su zajedno podneli narodni poslanici Zoran Živković i Vladimir Pavićević.

Za izvestioca Odbora na sednici Narodne skupštine određen je dr Branislav Blažić, predsednik Odbora.

Druga tačka dnevnog reda: **Razmatranje amandmana na Predlog zakona o izmenama i dopunama Zakona o biocidnim proizvodima**

Državni sekretar Stana Božović informisala je Odbor o tome da je na Predlog zakona o izmenama i dopunama Zakona o biocidnim proizvodima podneto 18 amandmana, a da je Vlada u svom Miljenju predložila Narodnoj skupštini da sve amandmane na ovaj predlog zakona odbije.

Pošto je razmotrio amandmane na Predlog zakona o izmenama i dopunama Zakona o biocidni proizvodima, na osnovu člana 156. stav 3. Poslovnika Narodne skupštine, Odbor je podneo

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o biocidnim proizvodima.

Odbor je odlučio da predloži Narodnoj skupštini **da odbije** sledeće amandmane:

- na član 1, koji su zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Balša Božović, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 2, koji su zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Balša Božović, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 10, koji su zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Balša Božović, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 11, koji su zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Balša Božović, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 12, koji je podneo narodni poslanik Ivan Karić;

- na član 13, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 13, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 14, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 15, koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 21, koji su zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Balša Božović, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 22, koji su zajedno podneli narodni poslanici Borislav Stefanović, Gordana Čomić, Dejan Nikolić, Jovan Marković, Balša Božović, Jovana Jovanović, Ivan Jovanović, mr Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;

- na član 26, koji je podneo narodni poslanik Ivan Karić;

- na član 26, koji su zajedno podneli narodni poslanici Zoran Živković i Vladimir Pavićević;

- na član 26, koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić;

- na član 27, koji je podneo narodni poslanik Ivan Karić;

- na član 27, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;

- na član 27, koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić;

- na član 27, koji su zajedno podneli narodni poslanici Zoran Živković i Vladimir Pavićević.

Za izvestioca Odbora na sednici Narodne skupštine određen je dr Branislav Blažić, predsednik Odbora.

Treća tačka dnevnog reda: **Razmatranje amandmana na Predlog zakona o izmenama i dopunama Zakona o integrisanom sprečavanju i kontroli zagađivanja životne sredine;**

Na Predlog zakona o izmenama i dopunama Zakona o integrisanom sprečavanju i kontroli zagađivanja životne sredine podneta su dva amandmana. Vlada je predložila Narodnoj skupštini da oba amandmana odbije.

Pošto je razmotrio amandmane na Predlog zakona o izmenama i dopunama Zakona o integrisanom sprečavanju i kontroli zagađivanja životne sredine, na osnovu člana 156. stav 3. Poslovnika Narodne skupštine, Odbor je podneo

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o integrisanom sprečavanju i kontroli zagađivanja životne sredine.

Odbor je odlučio da predloži Narodnoj skupštini **da odbije** sledeće amandmane:

- na član 1, koji su zajedno podneli narodni poslanici Ivan Karić, Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić;

- na član 2, koji su zajedno podneli narodni poslanici Ivan Karić, Marko Đurišić, prof. dr Janko Veselinović, Snežana Malović, prof. dr Ninislav Stojadinović, Biljana Hasanović Korać, Aleksandar Senić, Branka Karavidić, Goran Bogdanović, Slobodan Homen i dr Blagoje Bradić.

Za izvestioca Odbora na sednici Narodne skupštine određen je dr Branislav Blažić, predsednik Odbora.

Četvrta tačka dnevnog reda: **Razno**

Predsednik odbora dr Branislav Blažić obavestio je članove Odbora da će se Javno slušanje na temu:“Klimatske promene kao realnost u Srbiji i EU – izazovi, odgovori, mogućnosti“ održati 6. aprila 2015. godine, sa početkom u 11,00 časova, u Maloj sali u Domu Narodne skupštine. Termin održavanja javnog slušanja pomeren je za nedelju dana kako bi kolegama iz Ministarstva poljoprivrede i zaštite životne sredine bilo dato dovoljno vremena da završe rad na Prvom ažuriranom izveštaju Republike Srbije prema Okvirnoj konvenciji Ujedinjenih nacija o promeni klime, koji će biti prezentovan Odboru na ovom javnom slušanju.

Sednica je završena u 11,36 časova.

SEKRETAR ODBORA PREDSEDNIK ODBORA

Milica Bašić dr Branislav Blažić